OpenLLM-France/wikimedia huggingface dataset:
# Partit Liberal Democràtic d'Alemanya

El Partit Liberal Democràtic d'Alemanya (oficialment en alemany: Liberal-Demokratische Partei Deutschlands, LDPD) fou un partit polític de la República Democràtica Alemanya. Va ser membre del Front Nacional, gràcies al qual enviava 52 representants a la Cambra del Poble.
Fundat l'any 1945, va ser un intent de donar continuïtat al Partit Democràtic Alemany de la República de Weimar, sota un prisma liberal. També va agrupar antics membres del Partit Popular Alemany i del Partit Nacional-Popular Alemany. Va ser inicialment favorable a la propietat privada i oposat a les col·lectivitzacions. Tanmateix, sota la pressió del govern militar soviètic, va destituir el seu líder, Waldemar Koch, nomenant al seu lloc a Wilhelm Külz el novembre de 1945. Sota la direcció d'aquest últim, es va integrar en el Front Nacional i va renunciar a la seva línia política anterior. Manfred Gerlach va ser el seu líder des de 1967 fins a la seva renúncia el 1990.
L'any 1990, en un congrés extraordinari, va retornar als seus principis fundacionals, integrant-se en l'Associació de Demòcrates Lliures (BFD), al costat d'altres partits liberals. Aquesta coalició va obtenir un 5,3% dels vots i 21 representants en les eleccions de març del mateix any. L'agost es va fusionar amb el Partit Democràtic Lliure (FDP) d'Alemanya occidental, deixant d'existir com a tal.

## Enllaços externs

* Partit Liberal Democràtic d'Alemanya a Chronik der Wende Arxivat 2004-12-14 a Wayback Machine. (anglès)
* Die FDP übernimmt zwei "Blockflöten" (alemany)
# Aliança Electoral Roja

Aliança Electoral Roja (bokmål Rød Valgallianse, nynorsk Raud Valallianse, RV) va ser una aliança de grups d'esquerra que formaren un partit polític noruec per a promoure les idees del marxisme revolucionari marxista al Storting. El partit es va dissoldre el 10 de març de 2007, quan va participar en la fundació d'un nou partit, Roig (Rødt). La seva organització jovenil era Raud Ungdom o Rød Ungdom (Joventut Roja).

## Història

Encara que es va formar el 1973 com un front electoral del Partit Comunista dels Treballadors (marxista-leninista) (Arbeidernes Kommunistparti (ml), AKP (ml)), l'Aliança Electoral Roja es va convertir en un partit independent en 1991, mantenint idees leninistes. Seguia sent un partit revolucionari que promovia d'una ideologia basada en el marxisme.
De 1993 a 1997, Erling Folkvord representà RV al Storting. A les eleccions legislatives noruegues de 1997 el partit va obtenir el seu més alt percentatge de vots amb un 1,7%. Malgrat això, Folkvord va perdre el seu escó i no en va guanyar de nous.
El 2003 fou elegit líder del partit Torstein Dahl, economista de la Universitat de Bergen, i fou reelegit el març de 2005. Tanmateix, després del resultats de les eleccions legislatives noruegues de 2005 es va fer evident que el seu treball per recuperar el seu escó al Parlament havia fracassat. Va rebre l'1,2% dels vots. És evident que, a fi d'estar representats al Parlament, havien d'obtenir una gran part dels vots a Hordaland o Oslo. Tanmateix, el seu millor resultat va ser del 3,4% a Hordaland.
El 10 de març de 2007 el partit es va dissoldre, ja que fusiona amb l'AKP en un nou partit, Roig, amb Dahl com a líder. Degut a les lleis electorals noruegues, el nom d'Aliança Electoral Roja es mantindrà per a les eleccions locals de 2007. El partit compta actualment amb 57 representants als ajuntaments del país.

## Lídes del partit (fins al 1979 també de l'AKP)

* 1973-1975 — Sigurd Allern
* 1975-1979 — Pål Steigan
* 1979-1981 — Hilde Haugsgjerd
* 1981-1983 — Finn Sjue
* 1983-1987 — Jahn Arne Olsen
* 1987-1995 — Aksel Nærstad
* 1995-1997 — Jørn Magdahl
* 1997-2003 — Aslak Sira Myhre
* 2003-2007 — Torstein Dahle

## Resultats a les eleccions legislatives

| Any | % de vots | Escons |
| 1973 | 0,4% | 0 |
| 1977 | 0,6% | 0 |
| 1981 | 0,7% | 0 |
| 1985 | 0,6% | 0 |
| 1989 | * | 0 |
| 1993 | 1,1% | 1 |
| 1997 | 1,7% | 0 |
| 2001 | 1,2% | 0 |
| 2005 | 1,2% | 0 |

## Enllaços externs

* (noruec) Rød Valgallianse - Web oficial
* (noruec) Rød Ungdom - Web oficial
# Mendicitat

La mendicitat la practiquen aquells que necessiten almoines per al seu suport econòmic. Majoritàriament, els captaires demanen diners.
Els motius per pidolar són diversos, i són especialment freqüents en països del Tercer Món. La desocupació, accidents, l'avançada edat, la vagància o la negativa a rebre ajuda social són alguns dels motius més freqüents.
La mendicitat també pot exercir per voluntat pròpia: un exemple en són els ordes mendicants.

## Referències

* ↑ «mendicitat». DIEC. [Consulta: 10 desembre 2022].
* ↑ «captaire». GEC. [Consulta: 10 desembre 2022].
* ↑ Groce, Nora. The disabled beggar : literature review : begging as an overlooked issue of disability and poverty (en anglès). Geneva: ILO, 2014. ISBN 978-92-2-129059-9.
* ↑ Khan, Naushad; Fahad, Shah «Begging Negative Impact on the World Community» (en anglès). SSRN [Rochester, NY], 01-02-2020.
* ↑ «mendicant». GEC. [Consulta: 10 desembre 2022].

## Vegeu també

* Vagabund
* Geuzen

## Enllaços externs

* La mendicitat mundial Arxivat 2011-12-31 a Wayback Machine. (castellà)
# Salvatges

Salvatges (títol original en francès, Sauvages) és una pel·lícula d'animació stop-motion del 2024. Dirigida per Claude Barras i protagonitzada per Babette De Coster i Martin Verset, es tracta d'una producció suïssa, francesa i belga. S'ha doblat i subtitulat al català.
Barras va començar a conceptualitzar Salvatges mentre feia la gira de premsa d'un any per al seu llargmetratge de 2016 La vida d'en Carbassó.
El film es va estrenar fora de competició a la secció Públic Jove del Festival de Cannes del 18 de maig de 2024. La pel·lícula també es va presentar a competició al Festival Internacional de Cinema d'Animació d'Annecy i es va projectar al 77è Festival de Cinema de Locarno, on Barras va ser reconeguda amb el premi Premi Infantil Locarno la Mobiliare.

## Referències

* ↑ «Salvatges». Goita què fan, ara!. [Consulta: 15 desembre 2024].
* 1 2 «'Savages': How Claude Barras Went From His Oscar-Nominated 'Zucchini' to the Jungles of Borneo for Next Stop-Motion Epic». Variety.
* ↑ «Filmmaker Claude Barras Gets Animated With Stop-Motion Feature 'Sauvages'». The Hollywood Reporter.
# Yamaguchi Yoshiko

Yamaguchi Yoshiko (Xina, 12 de febrer de 1920 - Tòquio, 7 de setembre de 2014) fou una cantant i artista japonesa nascuda durant el control japonès de Manxúria. També fou coneguda com a Li Xianglan -nom artístic en xinès mandarí-, Ri Kouran -en japonès-, Yoshiko Ōtaka i Shirley Yamaguchi -en pel·lícules nord-americanes.

## Biografia

El seu pare, Yamaguchi Fumio, treballava als Ferrocarrils del Sud de Manxúria. Essent una artista que prometia i pel seu domini del xinès mandarí, els militars japonesos la van utilitzar com a instrument propagandístic i fou promocionada com “ la més gran star d'Àsia Oriental”. Va ser una de les representants del Mandopop (de "Mandarin popular music."). Acabada la Segona Guerra Mundial va ser detinguda i acusada de traïdora i col·laboracionista per les autoritats xineses, donada la seva participació en la Manchuria Motion Picture Corporation però com que es va poder demostrar que era japonesa d'aquesta manera va sortir-ne ben parada d'aquest tràngol; el seu origen nipó fou una sorpresa per a molts xinesos.
La seva carrera cinematogràfica i com a cantant es va desenvolupar a la Xina, el Japó, Hong Kong i als Estats Units. El 1974 fou elegida per a ser representant a la Cambra Alta del Parlament japonès durant 18 anys. També va col·laborar amb l'Asian Peace and Friendship Foundation for Women. Va estar casada amb l'escultor Isamu Noguchi del qual es va divorciar, i amb el diplomàtic Ōtaka Hiroshi. Va morir als 94 anys, per una insuficiència cardíaca a Tòquio.

## Referències

* ↑ «山口淑子さん死去＝女優「李香蘭」、政治家として活躍－９４歳(Japonès)». jiji.com, 14-09-2014. Arxivat de l'original el 14 de setembre 2014. [Consulta: 14 setembre 2014].
* ↑ Yaping, Ding. General history of Chinese film. 1: 1896-1949. London New York: Routledge, Taylor & Francis Group, 2022. ISBN 978-1-032-06952-4.
* ↑ Yingjin Zhang. Pàg.85
* ↑ http://www.japansociety%5BEnllaç+no+actiu%5D
* ↑ http://www.latimes Arxivat 2013-07-20 a Wayback Machine.

## Bibliografia

* Fantasy of Empire:Ri Kōran, Subject Positioning and the Cinematic Construction of Space'.Tesi de Chikako Nagayama
* La amante china" de Ian Buruma, Duomo Editorial.
* Chinese National Cinema de Yingjin Zhang.Editorial Routledge. ISBN 0-415-17289-6. Pàgs.85.
* A New History of Japanese Cinemad' Isolde Standish.The Continuum International Publishing. ISBN 0-8264-1709-4. Pàgs 81, 124-127 i 131.
* World War II, Film, and History de John Whiteclay Chambers II (professor d'Història a la Rutgers University) i David Culbert II (professor d'Història a la Louisiana State University). Oxford University Press. 1996.ISBN 0-19-509967-2. Pàgs 40-43

## Enllaços externs

* https://tspace.library.utoronto.ca/bitstream/1807/19156/3/Chikako_Nagayama_200911_PhD_thesis.pdf
* http://www.asia-team.net/foros/showthread.php?t=26940 Arxivat 2012-07-11 a Wayback Machine.
* http://www.japansociety.org.uk/29953/my-life-as-li-xianglan/ Arxivat 2014-12-09 a Wayback Machine.
* http://www.latimes.com/local/obituaries/la-me-yoshiko-yamaguchi-20140916-story.html
* La Judy Garland japonesa. Diari La Vanguardia del 18/09/2014.
# 176a Brigada Mixta (Exèrcit Popular de la República)

La 176a Brigada Mixta va ser una de les Brigades Mixtes creades per l'Exèrcit Popular de la República per a la defensa de la Segona República Espanyola durant la Guerra Civil Espanyola.

## Historial

La 176a Brigada Mixta, nascuda a Catalunya el 30 d'abril de 1938, va heretar la numeració de l'11a Brigada Mixta santanderina. La unitat creada en 1938 va ser adjudicada a la 55a Divisió del XXIV Cos d'Exèrcit. Per la documentació militar que ha arribat avui dia es desconeixen els caps la Brigada, però sí el del seu cap d'Estat Major, que era el capità de milícies Ramón Castejón Crespo. El 2 d'agost va acudir al front de l'Ebre com a reserva, encara que un dels seus batallons va arribar a intervenir en els combats. Després d'aquestes operacions, la Brigada va acudir en defensa de Artesa de Segre, enmig de l'ofensiva franquista en el Front del Segre. El 2 de gener de 1939, va ser adscrita a la 30a Divisió del X Cos d'Exèrcit i amb ella va iniciar la retirada, encara que va participar en l'intent de defensar Vic abans de passar la frontera francesa.

## Referències

* 1 2 3 4 Carlos Engel (1999). Historia de las Brigadas Mixtas del Ejército Popular de la República, Almena Ediciones, pág. 192
# 17a Divisió (Exèrcit Popular de la República)

La 17a Divisió va ser una de les Divisions de l'Exèrcit Popular de la República que es van organitzar durant la Guerra Civil espanyola sobre la base de les Brigades Mixtes. Durant la major part de la contesa va estar desplegada al front de Guadalajara.

## Historial

La unitat va ser creada el 10 d'abril de 1937, quedant sota el comandament del major de milícies Hans Kahle. La divisió, que cobria el front de Guadalajara, va quedar integrada en el IV Cos d'Exèrcit. Va arribar a tenir el seu lloc de comandament a Torija i Alba de Tormes. Algunes de les seves unitats van arribar a participar en el cop de Casado, al març de 1939. El comandant de la unitat, malgrat ser d'orientació comunista, va mantenir una postura neutral durant el cop.

## Comandaments
### Comandants

* major de milícies Hans Kahle (des d'abril de 1937);
* tinent coronel de carrabiners Esteban Rovira Pacheco (des d'octubre de 1937);
* comandant d'infanteria Francisco Valverde López (des de març de 1938);

### Comissaris

* Álvaro Peláez Antón, del PCE;

### Caps d'Estat Major

* capità d'infanteria José Alonso Benito (octubre 1938);

## Ordre de batalla

| Data | Cos d'Exèrcit adscrit | Brigades Mixtes integrades | Front de batalla |
| Abril de 1937 | IV Cos d'Exèrcit | XI, 38a i 71a | Guadalajara |
| Octubre de 1937 | IV Cos d'Exèrcit | 38a i 71a | Guadalajara |
| Marzo de 1938 | IV Cos d'Exèrcit | 65a, 38a i 71a | Guadalajara |
| 30 d'abril de 1938 | IV Cos d'Exèrcit | 65a, 70a i 71a | Guadalajara |
| Marzo de 1939 | IV Cos d'Exèrcit | 35a i 98a | Guadalajara |

## Referències

* 1 2 3 Engel, 1999, p. 206.
* ↑ Zaragoza, 1983, p. 55.
* ↑ Martínez Bande, 1981, p. 126.
* ↑ Martínez Bande, 1985, p. 280.
* ↑ Bahamonde Magre i Cervera Gil, 1999, p. 391.
* ↑ Alpert, 2013, p. 349.
* ↑ Álvarez, 1989, p. 188.

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Bahamonde Magro, Ángel. Así terminó la Guerra de España. Madrid: Marcial Pons, 1999. ISBN 84-95379-00-7.
* Engel, Carlos. Historia de las Brigadas mixtas del Ejército Popular de la República. Madrid: Almena, 1999. ISBN 84-922644-7-0.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: Editorial San Martín, 1981.
* Martínez Bande, José Manuel. El Final de la guerra civil. Madrid: Ed. San Martín, 1985.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.
# 192a Brigada Mixta (Exèrcit Popular de la República)

La 192a Brigada Mixta va ser una unitat de l'Exèrcit Popular de la República creada durant la Guerra Civil Espanyola. Desplegada en el front d'Extremadura, la unitat va tenir un paper poc rellevant durant la contesa.

## Historial

La unitat va ser creada el 30 d'abril de 1938 a partir de reservistes de les quintes de 1925 i 1926. Anteriorment, una brigada asturiana havia emprat aquesta numeració al nord. La nova 192a Brigada Mixta, que inicialment va estar enquadrada en la 53a Divisió del XVII Cos d'Exèrcit, posteriorment seria agregada a la 29a Divisió del VI Cos d'Exèrcit. Per a la prefectura de la brigada es va designar al major de milícies Abelardo Belenguer Alcober.
L'organització de la unitat es va retardar molt i no seria fins al mes de juliol que estaria completa. El novembre de 1938, la 192a BM va ser assignada a la 68a Divisió. El seu lloc de comandament es trobava a les Mines de Santa Quiteria. No arribaria a participar en la batalla de Peñarroya, el gener de 1939, a causa de la seva feble organització.

## Comandaments
### Comandants

* Major de milícies Abelardo Belenguer Alcober;

## Notes

* ↑ La unitat, antiga 5a Brigada asturiana, va arribar a estar agregada a la 60a Divisió i va operar al front d'Astúries. Pel comandament de la brigada van passar el capità d'enginyers Indalecio Martínez Viejo, el capità de carrabiners Ignacio Cerezo Pérez i el major de milícies Higinio Carrocera. Al comandament de Higinio Carrocera la brigada va tenir una destacada actuació durant la batalla d'El Mazucu, al setembre de 1937, aconseguint retardar diversos dies l'avanç franquista cap a Astúries.

## Referències

* ↑ Engel, 1999, p. 167.
* ↑ Muñoz Martín, 1976, p. 100.
* ↑ Martínez Bande, 1981, p. 168.
* ↑ Martínez Bande, 1981, p. 296.
* ↑ Engel, 1999, p. 136-212.
* 1 2 Engel, 1999, p. 136.

## Bibliografia

* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: Editorial San Martín, 1981.
* Muñoz Martín, Óscar. Asturias en la guerra civil. Ayalga, 1976.
# 19a Brigada Mixta (Exèrcit Popular de la República)

La 19a Brigada Mixta va ser una unitat de l'Exèrcit Popular de la República creada durant la Guerra Civil Espanyola.

## Historial

La unitat va ser creada el desembre de 1936, a Villena, a partir de reclutes de reemplaçament. El comandament va ser assumit pel comandant d'infanteria Manuel Márquez Sánchez de Movellán. A mitjan gener de 1937 la 17a BM es va traslladar al sector d'Arganda, integrada en l'agrupació que manava Arturo Mena. La brigada va prendre part en la batalla del Jarama defensant la fàbrica química de La Marañosa, sense èxit. Posteriorment va llançar diversos contraatacs contra els turons de Coberteras i contra «el Espolón» de Vaciamadrid; no va arribar a ocupar totes dues posicions, encara que sí que va aconseguir detenir l'ofensiva adversària.
El juliol del 1937 va intervenir en la batalla de Brunete, encara que la seva participació va ser irrellevant. Per a llavors es trobava integrada en la 24a Divisió del II Cos d'Exèrcit. Durant els següents mesos no va tenir cap actuació destacada. El 26 de març de 1938, davant la ofensiva franquista en el Front d'Aragó, la 19a BM va ser traslladada al costat d'aquest zona per a intentar reforçar a les afeblides forces republicanes. Va quedar incorporada a l'anomenada «Divisió I», al nord del riu Ebre. No obstant això, abans les envestides enemigues va haver de retirar-se més enllà de la localitat d'Artesa de Segre. El 22 de maig va sostenir durs combats contra les forces franquistes a Peñas de Aolo, que van canviar dues vegades de mà; el cap de la 19a BM, Castro Rodríguez, seria condecorat amb la Medalla al Valor.
El desembre de 1938, amb el començament de l'ofensiva de Catalunya, la brigada es trobava cobrint la riba esquerra del riu Ebre des de la localitat de Garcia fins al mar Mediterrani. L'esfondrament del front central republicà va deixar a la 19a BM en una posició molt compromesa, havent de retirar-se. Aconseguiria aconseguir Barcelona, on va quedar agregada al XV Cos d'Exèrcit, però per al 31 de gener de 1939 la unitat ja havia deixat d'existir com a força de combat efectiva.

## Comandaments
### Comandants

* Comandant d'infanteria Manuel Márquez Sánchez de Movellán;
* Comandant d'infanteria Enrique García Moreno;
* Comandant d'infanteria Miguel González Pérez-Caballero;
* Major de milícies Manuel Castro Rodríguez;

### Comissaris

* Manuel Fernández Viejo, del PCE;

## Referències

* 1 2 3 4 Engel, 1999, p. 32.
* ↑ Álvarez, 1989, p. 183.

## Bibliografia

* Alpert, Michael. El ejército republicano en la guerra civil. Madrid, Siglo XXI, 1989. 84-323-0682-7.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
* Salas Larrazábal, Ramón. Historia del Ejército Popular de la República. Madrid, La Esfera de los libros, 2006. 84-9734-465-0.
# 214a Brigada Mixta (Exèrcit Popular de la República)

La 214a Brigada Mixta va ser una unitat de l'Exèrcit Popular de la República creada durant la Guerra Civil Espanyola.

## Historial

Va ser creada el 24 d'agost de 1937 en la zona de La Solana, quedant sota el comandament del comandant d'infanteria Rafael Trigueros Sánchez-Rojas, si bé el període de formació no conclouria fins al mes de novembre. Va quedar integrada en la 66a Divisió. Al seu torn el comandament de la brigada va passar al major de milícies Francisco del Castillo Sáez de Tejada.
Al començament de gener de 1938 va ser enviada al front d'Aragó per a participar en la conquista de Terol. Una vegada caiguda aquesta, la 214a BM es va integrar al costat de la resta de la 66a Divisió en l'Agrupació Francisco Galán Rodríguez, que tenia la missió de defensar la ciutat recentment conquistada. Prendria part en un atac sobre la posició de «El Muletón» i poc després va ser enviada al sector d'Alfambra. Allí es veuria sorpresa en les seves posicions per la ofensiva franquista, i hagué de retirar-se. No tornaria a prendre part en accions militars de rellevància, i mantingué les seves posicions a la zona del Racó d'Ademús.
Durant la resta de la contesa no tornaria a prendre part en accions militars de rellevància.

## Comandaments
### Comandants en cap

* Comandant d'infanteria Rafael Trigueros Sánchez-Rojas;
* Major de milícies Francisco del Castillo;
* Major de milícies Manuel García Fernández

### Comissaris

* Joaquín Rodríguez Castro;
* Rafael García Muñoz, de la CNT;

## Referències

* ↑ Maldonado, 2007, p. 279.
* 1 2 Alpert, 1989, p. 348.
* ↑ Casas de la Vega, 1976, p. 286.
* ↑ Álvarez, 1989, p. 184.

## Bibliografia

* Alpert, Michael. El ejército republicano en la guerra civil. Siglo XXI Editores, 1989.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Casas de la Vega, Rafael. Alfambra. La reconquista de Teruel. L. de Caralt, 1976.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Maldonado, José M.ª. El frente de Aragón. La Guerra Civil en Aragón (1936–1938). Mira Editores, 2007. ISBN 978-84-8465-237-3.
# David Thompson

David Thompson és el nom dels següents personatges:
* David Thompson (explorador) (1770-1857), comerciant de pells i cartògraf anglo-canadenc, que cartografià l'Amèrica del Nord
* David Thompson (jugador de bàsquet) (1954, Shelby, Carolina del Nord), jugador de bàsquet estatunidenc
* David Thompson o Dave Thompson (1960), escriptor anglès especialitzat en rock i música pop, però també sobre cinema, esports, filatèlia, numismàtica i eròtica
# 23a Divisió (Exèrcit Popular de la República)

La 23a Divisió va ser una de les divisions de l'Exèrcit Popular de la República que es van organitzar durant la Guerra Civil espanyola sobre la base de les brigades mixtes. La unitat va estar desplegada durant tota la contesa en el Front d'Andalusia.

## Historial

La unitat va ser creada el 3 d'abril de 1937, creada a partir de les forces militars i milicianes que cobrien el sector de Granada. Cobria un front que anava des de Sierra Nevada fins a la costa del mar Mediterrani. La divisió, composta per les brigades mixtes 54a, 55a i 85a, va quedar sota el comandament del tinent coronel Carlos Jiménez Canito. Inicialment la 23a Divisió va tenir el seu lloc de comandament a Berja, si bé des de desembre de 1937 el va tenir a Ugíjar. Mesos després de la seva creació, la unitat va passar a quedar integrada en el XXIII Cos d'Exèrcit. No va arribar a intervenir en operacions militars de rellevància.

## Comandaments
### Comandants

* tinent coronel d'infanteria Carlos Jiménez Canito;
* tinent coronel d'Infanteria Miguel Gallo Martínez;
* major de milícies Manuel Belda Tortosa;

### Comissaris

* José Estrada Parra, del PSOE;

### Caps d'Estat Major

* comandant d'infanteria Cirilo Artés Olmos;
* capità d'Infanteria Gabriel Ramos Herrero;

## Ordre de batalla

| Data | Cos d'exèrcit adscrit | Brigades mixtes integrades | Front de batalla |
| Juny de 1937 | — | 54a, 55a i 85a | Andalusia |
| Desembre de 1937 | XXIII Cos d'Exèrcit | 85a, 54a i 147a | Andalusia |

## Referències

* ↑ Martínez Bande, 1981, p. 47.
* ↑ Zaragoza, 1983, p. 58.
* ↑ Engel, 1999.
* ↑ Martínez Bande, 1985, p. 129.
* ↑ Alpert, 2013, p. 338.
* ↑ Salas Larrazábal, 2006, p. 3273.
* ↑ Álvarez, 1989, p. 180.

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: Editorial San Martín, 1981.
* Salas Larrazábal, Ramón. Historia del Ejército Popular de la República. Madrid: La Esfera de los libros, 2006. ISBN 84-9734-465-0.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.